
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL SOCIALINIO BŪSTO, ESANČIO KAZLŲ RŪDOS SAVIVALDYBĖJE, JANKŲ SENIŪNIJOJE, KURYNĖS K. 10-3, NUOMOS JONO STUKO ŠEIMAI

2015 m. spalio 22 d. Nr. AT-1067
Šakiai


Vadovaudamasis Lietuvos Respublikos paramos būstui įsigyti ar išsinuomoti įstatymo 4 straipsnio 6 dalies 1 punktu, 16 straipsnio 9 dalimi, rajono savivaldybės tarybos 2015 m. kovo 26 d. sprendimu Nr. T-95 patvirtintos rajono savivaldybės būsto ir socialinio būsto nuomos tvarkos aprašo 19 punktu ir atsižvelgdamas į Jono Stuko 2015 m. spalio 16 d. prašymą:


1. Išnuomoju Jono Stuko trijų asmenų šeimai socialinį būstą – 43,11 kv. m naudingojo ploto dviejų kambarių butą Nr. 3 (unikalus Nr. 4400-0578-6227:7447), esantį Kazlų Rūdos savivaldybėje, Jankų seniūnijoje, Kurynės k. 10. 


2. Įrašau Joną Stuką į asmenų ir šeimų, nuomojančių socialinį būstą, sąrašą.


3. Įgalioju rajono savivaldybės administracijos Lukšių seniūnijos seniūną sudaryti ir pasirašyti 1 punkte nurodyto socialinio būsto nuomos sutartį bei perdavimo ir priėmimo aktą, parengtus pagal rajono savivaldybės tarybos 2015 m. kovo 26 d. sprendimu T-95 patvirtintas sutarties bei perdavimo ir priėmimo akto formas.


4. Skiriu rajono savivaldybės administracijos Lukšių seniūnijos seniūną atsakingu už socialinio būsto nuomos sutarties, sudarytos su Jonu Stuku, vykdymą.

                   Šis  įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka. 

Administracijos direktorius



Evaldas Sniečkus

D:\My Documents\SONATA\2015\soc_bustas\1020nuom_stukas.doc

